మాదాపూర్ (హైదరాబాద్): టాక్సీ సర్వీసులు అందిస్తున్న ఉబెర్.. హైదరాబాద్లో తన ఇంజనీరింగ్ కేంద్రాన్ని ఏర్పాటు చేసింది. 18 వేల చదరపు అడుగుల విస్తీర్ణంలో ఉన్న ఈ కేంద్రం హైటెక్ సిటీలో ఉంది. గురువారంనాడు ఈ కేంద్రాన్ని ఉబెర్ వైస్ ప్రెసిడెంట్, ప్రొడక్ట్ హెడ్ డానియల్ గ్రాఫ్, యుఎస్ కాన్సుల్ జనరల్ కేథరిన్ హడ్డా, తెలంగాణ ఐటి శాఖ ప్రిన్సిపల్ సెక్రటరీ జయేష్ రంజన్ ప్రారంభించారు. ప్రపంచస్థాయి బిజినెస్ ఇంటెలీజెన్స్ ప్లాట్ఫామ్స్ అభివృద్ధి కోసం ఇప్పటికే 40 మంది ఇంజనీర్లను నియమించుకున్నట్టు డానియల్ తెలిపారు.దేశంలో తమకు ఇది రెండో ఇంజనీరింగ్ కేంద్రమని చెప్పారు. వీటి ద్వారా తాము ఈ మార్కెట్లో పెట్టుబడులకు కట్టుబడి ఉన్నామని స్పష్టమవుతోందని తెలిపారు. ఉబెర్  డ్రైవర్ భాగస్వాములు, ప్రయాణికులు ఎదుర్కొంటున్న సమస్యలను పరిష్కరించేందుకు తమ ఇంజనీర్లు ఎల్లప్పుడు కృషి చేస్తున్నారని ఆయన తెలిపారు. ఉబెర్ ఇంజనీరింగ్ కేంద్రం వల్ల రాష్ట్ర ఆర్థిక వ్యవస్థపై ఆరోగ్యకరమైన ప్రభావం ఉంటుందని జయేష్ రంజన్ పేర్కొన్నారు. ఇలాంటి కార్యాలయాల ద్వారా నిరుద్యోగిత తగ్గుతుందన్నారు.
madapur (hyderabad): taxi sarveesulu andistunna uber.. hyderabadlo tana injaneering kendraanni erpaatu chesindi. 18 vela chadarapu adugula vistiirnamlo unna ee kendram hytec citylo undi. guruvaaramnaadu ee kendraanni uber vais president, product head danial graf, us consul janaral ketherin hadda, telamgaana aiti saakha prinsipal secretery jayesh ranjan praarambhinchaaru. prapanchasthaayi bijines inteleesence platphoms abhivruddhi kosam ippatike 40 mandi injaneerlanu niyaminchukunnattu danial telipaaru.desamlo tamaku idhi rendo injaneering kendramani cheppaaru. veeti dwara taamu ee marketlo pettubadulaku kattubadi unnaamani spashtamavutondani telipaaru. uber  driver bhaagaswaamulu, prayaanikulu edurkontunna samasyalanu parishkarinchenduku tama injaneerlu ellappudu krushi chestunnarani aayana telipaaru. uber injaneering kendram valla rashtra aardhika vyavasthapai aarogyakaramaina prabhaavam untundani jayesh ranjan perkonnaru. ilanti kaaryaalayaala dwara nirudyogita taggutundannaru.